b'\n_START_ARTICLE_\nRosetta@home\n_START_PARAGRAPH_\nRosetta@home (nettside) er et distribuerte beregninger-prosjekt som har som form\xc3\xa5l \xc3\xa5 l\xc3\xb8se g\xc3\xa5ten med prognoser for proteinstruktur. Prosjektet ledes av Baker Laboratorium ved Universitetet i Washington._NEWLINE_M\xc3\xa5let er \xc3\xa5 utvikle metoder som kan forutsi og designe n\xc3\xb8yaktige proteinstrukturer og komplekser. I det lange l\xc3\xb8p kan dette arbeidet hjelpe forskere i arbeidet med \xc3\xa5 utvikle kurer for hiv/aids, kreft, Alzheimer, malaria og en rekke andre sykdommer. Dette skyldes at mange sykdommer kan uskadeliggj\xc3\xb8res p\xc3\xa5 proteinniv\xc3\xa5._NEWLINE_Prosjektet mener at er kommet n\xc3\xa6rmere \xc3\xa5 kunne forutsi og designe proteinstrukturer og -komplekser, en \xc2\xabhellig gral\xc2\xbb innenfor bioinformatikken. Disse beregningene krever en enorm mengde datakraft, mer enn verdens st\xc3\xb8rste superdatamaskin. Arbeidet er derfor kun mulig gjennom en kollektiv innsats fra frivillige. Rosettaforskerne er derfor avhengige av en teknikk kalt \xc2\xabdistribuerte beregninger\xc2\xbb (Distributed Computing), som utnytter ledige ressurser fra datamaskiner som er tilknyttet prosjektet. Prosjektet har allerede 55\xc2\xa0000 aktive datamaskiner (mai 2006), men s\xc3\xb8ker fortsatt aktivt etter nye deltagere slik at prosjektet kan n\xc3\xa5 150 teraFLOPS. I mai 2006 l\xc3\xa5 dette tallet mellom 40 og 50 TFLOPS.\n_START_SECTION_\nBaker Laboratorium\n_START_PARAGRAPH_\nBaker Laboratorium (nettside) har base ved Universitetet i Washington. Forskerteamet ledes av David Baker. Han er professor i biokjemi ved Universitetet i Washington, forsker ved Howard Hughes Medical Institute og medlem av USNAS._NEWLINE_Forskerteamet best\xc3\xa5r av doktorer, forskere og studenter fra forskjellige nasjoner.\n_START_SECTION_\nDataprogrammet\n_START_PARAGRAPH_\nProgrammet er tilgjengelig for Windows, Linux og Macintosh. Systemkravene er 1 GHz prosessor og 512 MB RAM eller bedre. Rosettapogrammet kan ta opptil 250 MB RAM, men det arbeides med \xc3\xa5 redusere denne st\xc3\xb8rrelsen. Det kreves ogs\xc3\xa5 rask internettilgang._NEWLINE_Programmet bruker BOINC-plattformen, som er et gratis open-source-program som er utviklet ved Universitetet i California, Berkeley. BOINC brukes i dag i de fleste prosjekter med distribuerte beregninger.'